……. 2025 nr …

….komisjoni põhimäärus

Määrus kehtestatakse kohaliku omavalitsuse korralduse seaduse § 47 alusel.

**1. peatükk**

**TEGEVUSE ÕIGUSLIK ALUS JA MOODUSTAMISE PÕHIMÕTTED**

§ 1. …..komisjon on (edaspidi komisjon) Viljandi Linnavolikogu (edaspidi volikogu) tööorgan, mille ülesandeks on volikogu tegevusele kaasaaitamine oma tegevusvaldkonnas ning laiemate huvigruppide kaasamine linnaelu oluliste küsimuste lahendamiseks.

§ 2. Komisjoni pädevusse kuuluvate küsimuste otsustamisel on komisjon sõltumatu.

§ 3. Komisjon juhindub oma tegevuses kehtivast seadusandlusest, volikogu õigusaktidest ja käesolevast põhimäärusest.

**2. peatükk**

**TEGEVUSVALDKOND JA ÜLESANDED**

§ 4. Komisjoni töö eesmärkideks on:

1. …..

§ 5. Komisjoni ülesandeks on menetleda:

1. komisjonile suunatud volikogu õigusaktide eelnõusid;
2. linnavalitsuse poolt komisjoni arvamuse saamiseks või informatsiooniks esitatud materjale;
3. isikute avaldusi.

**3. peatükk**

**ÕIGUSED JA KOHUSTUSED**

§ 6. Komisjonil on õigus:

1. algatada volikogu õigusaktide eelnõusid;
2. teha ettepanekuid volikogu istungi päevakorra, volikogu ja teiste komisjonide menetluses olevate volikogu õigusaktide eelnõude kohta;
3. saada linnavalitsuselt komisjoni menetluses oleva küsimusega seotud täiendavaid dokumente ja teavet;
4. kaasata oma töösse asjatundjaid;
5. tellida ekspertiise, kooskõlastades selle eelnevalt volikogu esimehega;
6. korraldada erinevate sotsiaalsete gruppide arvamuste väljaselgitamiseks avaliku arvamuse uurimusi ja infotunde linnakodanikele;
7. kasutada komisjoni töö korraldamiseks komisjonile eelarvega eraldatud vahendeid.

§ 7. Komisjoni seisukohad volikogu õigusakti eelnõu suhtes on linnavolikogule otsuste langetamisel soovituslikud. Kui komisjon on volikogu õigusakti eelnõu menetlemisel juhtivkomisjon ja ei toeta eelnõud, siis suunab volikogu selle järgmisele lugemisele.

§ 8. Komisjon on kohustatud:

1. pidama kinni põhimäärusest ja teistest õigusaktidest;
2. menetlema arutamiseks antud volikogu õigusaktide eelnõusid ja esitama nende kohta oma seisukohad.

§ 9. Komisjoni tegevust korraldab ja selle eest vastutab komisjoni esimees.

1. Komisjoni esimees:
   1. juhib komisjoni tööd;
   2. koostab ja kinnitab komisjoni töökava ja koosolekute päevakorra, määrates iga päevakorra küsimuse arutamiseks ettekandja;
   3. jaotab komisjoni liikmete vahel tööülesanded;
   4. kutsub kokku komisjoni koosoleku;
   5. otsustab, keda kutsuda osalema komisjoni koosolekul päevakorra küsimuste arutelul;
   6. juhatab komisjoni koosolekut;
   7. kirjutab alla komisjoni poolt koostatavatele ja väljastatavatele dokumentidele.

**4. peatükk**

**TÖÖKORRALDUS**

§ 10. Komisjoni koosolekud.

1. Komisjoni töövormiks on koosolekud, mis toimuvad vastavalt vajadusele, kuid mitte harvem, kui üks kord kolme kuu jooksul.
2. Komisjoni koosolek võib toimuda osalise või täieliku kaugosalusega.
3. Hea tava kohaselt osaleb komisjoni liige koosolekul pigem füüsiliselt kohal olles.
4. Vajadusel võib koosolek toimuda elektrooniliselt. Selle otsustab komisjoni esimees, tema äraolekul aseesimees. Elektroonilise koosoleku korral saadab volikogu spetsialist komisjoni liikmetele e-posti teel koosoleku kokkukutsuja kinnitatud koosoleku päevakorra ja materjalid. Komisjoni liikmed edastavad oma seisukohad kokkulepitud ajaks samuti e-posti teel. Lubatud on ka komisjoni üksiku liikme osalemine elektrooniliselt tavapärasel, füüsiliselt toimuval või kaugosalusega või osalise kaugosalusega toimuval koosolekul. Sel juhul edastab ta oma seisukohad e-posti teel ja need lisatakse protokollile.

§ 11. Komisjoni koosoleku kutsub kokku komisjoni esimees või tema äraolekul komisjoni aseesimees omal algatusel või siis, kui seda nõuab vähemalt pool komisjoni koosseisust. Komisjoni kutse ja päevakord tuleb komisjoni liikmetele teatavaks teha vähemalt kaks tööpäeva enne komisjoni koosoleku toimumist.

§ 12. Komisjoni koosolekut juhatab esimees, tema äraolekul aseesimees või nende puudumisel koosolekul viibiv vanim komisjoni liige.

§ 13. Küsimuste arutamine ja otsuste vastuvõtmine

1. Komisjoni koosolek on otsustusvõimeline, kui sellest võtavad osa vähemalt pooled komisjoni liikmed. Otsused võetakse vastu poolthäälteenamusega.
2. Komisjoni koosolekust võib sõnaõigusega osa võtta komisjoni mittekuuluv volikogu liige või linnavalitsuse liige. Teiste isikute kutsumise komisjoni koosolekule ja neile sõnaõiguse andmise otsustab koosoleku kokku kutsuja.
3. Komisjoni töös võib kokku kutsuja palvel osaleda külalisi ja eksperte vastavalt arutusel oleva küsimuse sisule. Neile sõna andmise otsustab koosoleku juhataja.
4. Komisjoni esimehel või koosoleku juhatajal on õigus teha ettepanek eelnõu kohta käivate küsimuste esitamine lõpetada poolhäälte enamusega juhul, kui koosolekul osalejad on kõik saanud küsida kolm küsimust.
5. Komisjoni otsused tehakse avalikul hääletusel poolthäälte enamusega. Isikuvalimised on salajased.

§ 14. Komisjoni koosolekud protokollitakse.

* 1. Protokolli kantakse:
     1. koosoleku alguse ja lõpu aeg ning koosoleku toimumise koht;
     2. koosolekust osavõtnud komisjoni liikmete, volikogu ja linnavalitsuse liikmete ning koosolekule kutsutud isikute nimed;
     3. koosoleku juhataja ja protokollija nimed;
     4. koosoleku päevakord;
     5. arutusel olnud küsimuste kohta vastuvõetud otsused ning otsustajate või küsimuste algatajate esitatud eriarvamused.
  2. Sõnavõtud ja repliigid lisatakse protokolli ainult siis, kui sõnavõtja esitab koosoleku juhatajale arutatava päevakorrapunkti sisu puudutava ja selle kohta käiva sõnavõtu või repliigi kirjaliku teksti, v.a. informeeriva sisuga, komisjoni tööd ja töökorraldust puudutavate ning aruteluteemade ja päevakorrapunktide kohta ja/või osas, milliseid ei kajastata protokollis.
  3. Sisulised muudatusettepanekud komisjonis arutlusel olevate Viljandi linnavolikogu määruste, otsuste ja muude juriidiliste dokumentide eelnõudesse esitatakse kirjalikult ning komisjoni koosolekul visualiseerimist ja komisjoni liikmetele kasutamiseks kättesaadavaks tegemist võimaldavas vormis.
  4. Kõik muud käesoleva § 14 lõikes 3 nimetamata ettepanekud komisjoni töö käigus võib komisjoni liikmete ühisel kokkuleppel, koosoleku juhataja algatatud kokku leppimise tulemusel, esitada suulises vormis.
  5. Koosoleku lindistused säilitatakse kolm volikogu koosseisu.
  6. Täieliku kaugosalusega või osalise kaugosalusega koosoleku toimumise kohta tehakse protokolli sellekohane märge.
  7. Komisjoni liikmetel on õigus lisada protokollile oma kirjalik eriarvamus.
  8. Protokollile kirjutavad alla koosoleku juhataja ja protokollija.

§ 15. Küsimuste menetlemine komisjonis.

1. Komisjon menetleb temale arutamiseks suunatud volikogu õigusakti eelnõu volikogu istungile eelneval komisjoni koosolekul. Avaldused ja märgukirjad vaadatakse läbi seaduses sätestatud tähtajal, muud dokumendid vaadatakse läbi volikogu esimehe määratud tähtajaks.
2. Avalduste, märgukirjade ja muude dokumentide kohta annab komisjon oma seisukoha ning esitab selle kirjalikult volikogu esimehele. Komisjonile adresseeritud avaldusele või märgukirjale vastab komisjon ning vastusele kirjutab alla komisjoni esimees või aseesimees.
3. Komisjonile tutvustab eelnõu vastutav linnapea või abilinnapea, nende poolt määratud linnavalitsuse ametnik või eelnõu koostaja.

§ 16. Komisjoni liikmete töö hüvitatakse volikogu poolt kehtestatud korras.

§ 17. Komisjoni tehnilise, infotehnoloogilise ja juriidilise teenindamise tagab Viljandi Linnavalitsuse kantselei.

**5. peatükk**

**KOMISJONI TEGEVUSE LÕPETAMINE**

§ 18. Komisjoni likvideerib või reorganiseerib volikogu.

**6. peatükk**

**RAKENDUSSÄTTED**

§ 19. Tunnistada kehtetuks Viljandi Linnavolikogu ……. määrus nr ….. „Viljandi Linnavolikogu ……. põhimääruse kinnitamine“.

§ 20. Määrus jõustub kolmandal päeval pärast avalikustamist.